لاپ قدیم زامانلاردان بری هارادان گلدییمیزی و نه اوچون ایشیقلی دونیایا گؤز آچدیغیمیزی بیلمک ایسته میشیک. لاکین بونونلا یاناشی بیزی هر زامان اؤز حیاتیمیزدان داها چوخ پلانئتیمیزین گلهجک طالعی ناراحات ائدیب. هئچ نه یین ابدی اولمادیغی کیمی، دونیانین دا نه واختسا سونونون گلجه یینی دوشونوروک. نه واختسا یوخ، بیزه دقیق تاریخ دئیهن اوزاقگؤرهنلرین پروگنوزلارینا ایناناراق، اؤزوموزو منهن دونیانین سونونا حاضیرلاییریق. یقین کی، ۲۰۱۲-جی ایلده هر کسی قورخویا سالان دونیانین سونونون گلدیی خبرینی اونوتمامیسینیز. او قدر قورخموشدوق کی، ماغازا و دوکانلارداکی بوتون شاملاری آلیب ائوه ییغمیشدیق. لاکین هله کی، او شاملار بیر ایشه یاراماییب، باشقا سؤزله، دونیا یاشلانماقدا داوام ائدیر. بونا باخمایاراق کایناتین سونو بارهده بیر چوخ موقددهسین، علم آداملاری و اوزاقگؤرهنلرین پروگنوزلاری وار. دونیانین سونو بارهده اونلار فرقلی ایللره ایشاره ائدیرلر. اونلاردان بیری ایسه دونیانین سونونون داها یاخیندا - گلن ایل اولدوغونو دئییب.
آخار . آز پوبلیکا . آذ-آ ایستینادن ۲۰۱۷-جی ایلین دونیانین سونو اولاجاغینی پروگنوزلاشدیران مقدس ماترون حاقیندا معلوماتی تقدیم ائدیر:
ایلک اولاراق مقدس ماترونا قدر دونیانین سونوندان خبر وئرهن بیر نئچه اساس و ایناندیریجی پروگنوزلارا نظر سالاق.
دونیانین سونو حاقدا پروگنوزلار
۱. مایا خالقینین تقویمینه گؤره، بئشینجی گونشین اؤلومو ایله بیرلیکده یئر کورهسی و اونون جانلیلاری اؤلجک. کاهینلر حتی دونیانین سونونو دا تعیین ائدیبلر: ۲۱.۱۲.۲۰۱۲. اونلارین بو خبری اؤزونو دوغرولتمادی.
۲. مشهور فیزیک ایسااک نیوتونون دئدیینه گؤره، اینسانلارین الله این قانونلاریندان کنار چیخدیقلاری و اؤزلرینی یاخشی آپارمادیقلاری اوچون دونیانین آخیری ۲۰۶۰-جی ایلده گلهجک. او، بو فیکره آسترولوگییا ایله باغلی موشاهیدهلری و پیغمبرین کیتابلاریندان الده ائتدیی بیلگیلر نتیجهسینده گلیب.
۳. زردوشتلرین مقدس کیتابینداکی یازییا گؤره، دونیا هله ۲۰۰۰-جی ایلده محو اولمالی ایدی. داهی زردوشت دونیانین خاوسا قرق اولاجاغینی یازیردی. قئید ائدک کی، بو خبره پلانئتین بیر چوخ ساکینی جدی یاناشیردی. مطبوعات «دونیانین سونو گلیر» باشلیقلاری ایله پارلاییردی. اینسانلاری ایری قضالار،طییاره پارتلاییشلار و ائلئکتریک ائنئرژیسینین اولمایاجاغی ایله قورخودوردولار.
۴. مشهور وانگانین وئردیی پروقنوزا گؤره، آپوکالیپسیس بیزیم یئر کورهسینه آددیم آتاجاق. دقیق تاریخی موعیینلشیدیریله بیلمهسه ده، وانگا ۲۳۷۸-جی ایلده یئر کورهسینه نهنگ آستئرویدین دوشجه یینی و بونون نتیجهسینده دونیانی سو باساجاغینی دئییب. بو ایسه بوتون جانلیلارین سونونو گتیرهجک. گله جه یی گؤرهن قادینین دئدیکلرینه اینانماماق چتین ایشدیر. آخی او، ایندییه قدر ندن خبر وئریبسه هامیسی حیات کئچیب.
۵. نوستراداموس دونیانین سونونون یاخینلاشدیغینی بیر نئچه دفعه دئییب. اونون میراثی گلهجکله باغلی شعیرلردن عبارت پروگنوزلاردیر. اونلاری تفسیه ائتمک چتیندیر، اما یئنه ده بیر نئچهسینین شیفرهسینی آچماق اولوب. ان چوخ یاییلان وئریسییالارا گؤره، دونیا نووه محاربهسی نتیجهسینده ۲۲۵۰-جی ایلده قارانلیغا قرق اولاجاق. لاکین بو دؤیوشده هر کس اؤلمهیهجک. ساغ قالانلار ۳۷۹۷-جی ایله کیمی یاشایاجاق و دونیانین کوسمیک داشلا توققوشماسی نتیجهسینده جانلیلار بیردفعهلیک محو اولاجاق.
۶. ائدقار کئیسین پروگنوزلارینا اساساً ایسه، دونیانین سونو ۲۱۲۰-جی ایلده گلهجک. او، هله ۱۹۳۶-جی ایله اینسانلیغین زلزله نتیجهسینده محو اولاجاغی خبرینی وئریب. ائدقار کئیسین دوغرو دئیه بیله جه یینی سون زامانلار چوخالمیش زلزلهلر گؤستریر.
بس مقدس ماترون نه دئییب؟
مقدس ماترون اؤلومونه بیر نئچه گون قالمیش دئمک اولار کی، ۲۰۱۷-جی ایلده باش وئرهجک بوتون حادثهلری گؤروب. اونون «هر کس اؤله جک و بو، ۲۰۱۷-جی ایلده باش وئرهجک» سؤزلری آرتیق ایندیدن هر کسی قورخویا سالیب. ماترون هر کسی الله مراجعت ائدرک، دعا ائتمهیه چاغیراراق، چتین و آغریلی گونلرین اولاجاغینی ادعا ائدیردی.
او، حتی دونیانین سونونون تقریبی تاریخینی ده آچیقلاییب – ۲۰۱۷-جی ایلین فئورال آیی: «محاربهسیز هامی اؤله جک، قوربانلار چوخ اولاجاق، جانسیز بدهنلر کوچهلره سپهلنهجک. آخشام هر شئی یئرده اولاجاق، سحر آچیلاجاق و هر شئی یئرین دیبینه گئدهجک. محاربهسیز محاربه اولاجاق»
اولا بیلسین کی، ماترون ۲۰۱۷-جی ایلده اینسانلیغین اینسانی محو ائتمهسینی نظرده توتوردو. اگر حاضیردا باش وئرهن سیاسی و اقتصادی گرگین وضعیته نظر سالساق، پلانئتین محوه دوغرو گئتدیینی گؤره بیلریک. سون ایللرده باش وئرهن اؤلوم حادثهلری، گوناهسیز کؤرپهلرین قتللری بونون ثبوتودور.
اصلینده ماترون نه یی نظرده توتوردو؟
بورادا بیزیم کمکیمیزه عالیم-آسترونوملار یئتیشیر. اونلارین اوزون ایللردی موشاهیدهلری نتیجهسینده الده ائتدیکلری معلوماتلارا گؤره، ۲۰۱۷-جی ایل ۱۰ فئورالدا دونیانین سونو اونا یاخینلاشان کومئتا گتیره بیلر. کومئتانین دونیا ایله توققوشماسینین احتیمالی ایسه بؤیوکدور. گؤی جیسمینین یئر کورهسینه وئرجه یی زیان ایسه اؤلچوله بیلمهیهجک قدر چوخدور. دوغرودانمی مقدس ماترون ایکی گؤی جیسمینین توققوشماسینی نظرده توتوب؟ بونو دئمک چوخ چتیندیر.
مقدس ماترون کیمدیر و اونون سؤزلرینه اینانماق اولارمی؟
ماترون نیکونووا ۲۲ نویابر ۱۸۸۱-جی ایلده تولسک قوبئرنییاسیندا آنادان اولوب. ائوین دؤردونجو اوشاغی اولان ماترونو عائلهسی ایمکانی اولمادیغی اوچون یئتیم ائوینه وئرمک ایسته ییر. اما دوغوشا بیر گون قالمیش آناسی آنلاشیلمایان یوخو گؤرور. یوخودا هله دوغولمامیش کؤرپهسینی اینسان اوزلو آغ قوش اوبرازیندا، گؤزلری قاپالی شکیلده گؤرور. اوستوندن ۲۴ ساعت کئچهندن سونرا کؤرپه دونیایا گلیر، آنجاق قیزین گؤزلری کور اولور. کور دئیهنده، قیزین گؤزلری عمومیتله اولمور.
قیزی خاچ سویوندا چیمیزدیرمک ایستهیهنده داها ماراقلی بیر حادثه باش وئریر. حتی بونو معجزه ده آدلاندیرماق اولار. کاهین ماترونو علینده توتاراق کوپئله ائندیررکهن، قیزین اوستوندن خوش عطیرلی ایشیقلی بورج اوجالیر. روحانیلرین پراکتیکاسیندا ایلک دفعه بئله حادثه باش وئریردی و اونلار ماترونون مقدس اولدوغونو دئییرلر. کاهین سؤزلرینه بونو علاوه ائدیر: «بو قیز منیم اؤلوم گونومو دئیهجک و منیم یئریمه کئچهجک». ائله ده اولور. بیر گئجه قیز یوخودان اویاناراق، مقدس آتانین اؤلدویونو دئییر.
یئددی ایل سونرا ماترون آناسینا تویو اولاجاغینی دئییر. آناسی البته بو فیکیرلری جدییه آلمیر. سحری گون آناسی یانیلدیغینی آنلاییر. اونلارین هئیأتینه اینسان آخین ائتمهیه باشلاییر. هر کس ایسه بیر سوال وئریردی. «بیر توخونوشو ایله اینسانلاری ساغالدان قیز هارادادیر؟» بالاجا ماترونا قاچاراق قیشقیریر: «منی آختاریرلار». همین گونو آخشامی یاتارکهن آناسینا اوزونو چئویریب دئییر: «آنا من دئدیم تئزلیکله توی اولاجاق» و آناسی هر شئیی باشا دوشور. ائله همی گوندن ماترون اینسانلاری ساغالتماغا باشلاییر.
اون یئددی یاشیندا گزمک قابیلیتینی ایتیریر و حیاتینین سونونا کیمی اوتوراق وضعیتده کئچیردیر. قارداشلارینین کوممونیست اولدوغو و باجیلارینین بو ایشله مشغول اولدوغونو قبول ائتمه دیکلری اوچون ماترون ۱۹۲۵-جی ایلده آتا ائوینی ترک ائدرک موسکوایا کؤچور. عؤمرونون سونونا کیمی اورادا یاشایاراق اینسانلاری ساغالتماقدا داوام ائدیر. اؤز اؤلومونو اوچ گون اولجهدن دئییر. ۲ مای ۱۹۵۲-جی ایلده وفات ائدیر. ۱۹۹۸-جی ایلدهن ایسه مقدس ساییلماغا باشلاییر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab